கேள்வி: குவாரஸ்மின் முகமது I என்பது என்ன?
பதில்: குதுப் அத்-தின் முஹம்மது ( ; முழுப் பெயர் : ''குதுப் அட்-துன்யா வா அட்-தின் அபுல்-ஃபாத் முஹம்மது அர்ஸ்லாந்தேகின் இபின் அனுஷ்டெகின்'' ) 1097 முதல் 1127 வரை குவாரசமியப் பேரரசு முதல் ஷா (பட்டம்) ஆவார். அவர் அனுஷ்டேகின் கர்ச்சாய் என்பவரின் மகன் ஆவார். 1097 ஆம் ஆண்டில், குதுப் அல்-தின் முஹம்மது செல்யூக் அரசமரபு சுல்தான் பெர்க்யாருக்கின் இராணுவத் தளபதி ஹபாஷி இபின் அல்துன்-தாக் என்பவரால் குவாரஸ்மின் ஆளுநராக நியமிக்கப்பட்டார். ஹபாஷி இரண்டு செல்ஜுக் அமீர்களான கோடூன் மற்றும் யருக்-தாஷ் ஆகியோரின் கிளர்ச்சியை நிறுத்தினார். அவர்கள் குவாரஸ்மின் முந்தைய ஆளுநரான எகிஞ்சியைக் கொன்று, மாகாணத்தை தாங்களே ஆள விரும்பினர். குதுப் அல்-தின் முஹம்மது குவாரஸ்மின் கட்டுப்பாட்டை எடுத்துக் கொண்டார், மேலும் எகிஞ்சியின் மகன் டோக்ரில்-டெகின் அப்பகுதியைக் கட்டுப்படுத்த முயன்றார். இவரது வாழ்நாளில், குதுப் அல்-தின் முகமது குராசான் செல்ஜுக் ஆட்சியாளரான அஹ்மத் சஞ்சருக்கு விசுவாசமாக இருந்தார். 1113 அல்லது 1114 இல் அவர் சக செல்ஜுக் அடிமையான காரா கானிய கானரசு அர்ஸ்லான் கானுக்கு தனது ஆட்சியில் அதிருப்தியடைந்த மத வகுப்புகளால் ஏற்பட்ட கொந்தளிப்பைத் தடுக்க உதவினார். 1119 இல் மேற்கு ஈரான் மற்றும் ஈராக்கு ஆட்சி செய்த கிரேட் செல்ஜுக் மஹ்மூத் II க்கு எதிரான அஹ்மத் சஞ்சரின் இராணுவப் பிரச்சாரத்திலும் அவர் பங்கேற்றார். குதுப் அல்-தின் முகம்மது 1127-ஆம் ஆண்டில் இறந்தார். இவரது இறப்பைத் தொடர்ந்து இவரின் மகன் அட்ஸிஸ் ஆட்சிக்கு வந்தார்.